ΕΝΟΤΗΤΑ 4 θεωρία

ΟΝΟΜΑΤΙΚΗ ΚΑΙ ΡΗΜΑΤΙΚΗ ΦΡΑΣΗ

* την **ονοματική φράση (ΟΦ) :** έχει ως κεντρική λέξη ένα ουσιαστικό και
* τη **ρηματική φράση (ΡΦ**): έχει ως κεντρική λέξη  το ρήμα της πρότασης με τα συμπληρώματα ή τους προσδιορισμούς του

**ΟΝΟΜΑΤΙΚΗ ΦΡΑΣΗ**

Έχει ως πυρήνα ένα **ουσιαστικό**ή κάποιο στοιχείο που μπορεί να λειτουργήσει ως ουσιαστικό

Μπορεί να έχει

* **απλή μορφή**(π.χ. άρθρο + ουσιαστικό: η μαθήτρια)
* **διευρυμένη μορφή,**να αποτελείται δηλαδή από περισσότερες λέξεις-όρους πέραν του άρθρου και του ουσιαστικού) και  μπορεί να **περιέχει:**

α) **επιθετική φράση** (π.χ. Αγόρασα **πολλά**βιβλία.),

β) **απόλυτο ή τακτικό αριθμητικό** (π.χ. Οι **τρεις πρώτοι**αθλητές θα βραβευτούν),

γ) **άρθρο** (π.χ. **Ο** ή **Ένας** μαθητής χτύπησε.), δ)**προσδιορισμό** (π.χ. Ο **κάθε**άνθρωπος αγωνίζεται για ένα καλύτερο μέλλον.),

ε) **κτητική αντωνυμία** (π.χ. Ο αδερφός **μου**είναι.), στ) **επιρρηματικό προσδιορισμό** (π.χ. Διαβάζω **από χθες**το απόγευμα.),

ζ) **από σύνδεσμο** (π.χ. Ο **μεν**πατέρας μου έφυγε, η **δε** μητέρα μου ήρθε.) ή

η) από **ονοματική, συνήθως αναφορική πρόταση** (π.χ. Το μάθημα το οποίο διαβάσαμε χθες ήταν δύσκολο.).

**ΛΕΙΤΟΥΡΓΙΑ**

Μια ονοματική φράση μπορεί να **λειτουργήσει ως:**

* **Υποκείμενο**ενός ρήματος σε πτώση ονομαστική. Δηλώνει ποιος ενεργεί ή δέχεται μια ενέργεια ή βρίσκεται σε μια κατάσταση (π.χ**. Ο μαθητής** διαβάζει)
  + **Άμεσο ή έμμεσο αντικείμενο**σε πτώση αιτιατική ή γενική. Δηλώνει το πρόσωπο ή το πράγμα στο οποίο μεταφέρεται η ενέργεια του υποκειμένου (Ο μαθητής διαβάζει **το μάθημα**)

* **Κατηγορούμενο του υποκειμένου ή του αντικειμένου**σε πτώση ονομαστική ή αιτιατική αντίστοιχα. Δηλώνει κάποια ιδιότητα-χαρακτηριστικό του υποκειμένου ή του αντικειμένου (π.χ. Η μαθήτρια είναι κουρασμένη)

* **Συμπλήρωμα πρόθεσης,**να εξαρτάται δηλαδή από μια πρόθεση σε πτώση αιτιατική ή γενική (π.χ. Η μαθήτρια πήγε στο σχολείο).
* **Προσδιορισμός μιας άλλης ονοματικής φράσης,**να εξαρτάται δηλαδή από τη κεντρική λέξη μιας άλλης ΟΦ (Ο σκύλος **του γείτονα**δάγκωσε την αδερφή μου.).

**ΡΗΜΑΤΙΚΗ ΦΡΑΣΗ**

 Τα **συστατικά στοιχεία μιας ρηματικής φράσης (ΡΦ)**είναι

* το **ρήμα**
* **συμπληρώματα του ρήματος,**λέξεις δηλαδή που συμπληρώνουν το νόημα, οι οποίες αποτελούν ονοματικές φράσεις (π.χ. δάγκωσε **την αδερφή μου**), ή διάφοροι **προσδιορισμοί,**με επιρρήματα και με προθέσεις (π.χ. δάγκωσε την αδερφή μου **στο πόδι**.).

*Κατηγορία* [*Νεοελληνική γλώσσα α΄γυμνασίου*](https://blogs.sch.gr/kstivaktas/category/neoelliniki-glossa-a-gymnasioy/)*13 Σεπτεμβρίου 2020*

*Από* [ΣΤΙΒΑΚΤΑΣ ΚΩΝΣΤΑΝΤΙΝΟΣ](https://blogs.sch.gr/kstivaktas/author/kstivaktas/)